“የትኛውም ዓይነት ልዩነት ቦታና ዋጋ እንደሌለው በዓድዋ ድል የተረጋገጠ ጉዳይ ነው፡፡”  ፕሬዝዳንት ሳኅለወርቅ ዘውዴ
“ኢትዮጵያውያን በዓድዋ ተራሮች የፈፀሙት ገድልና ያሳዩት አይበገሬነት የቅኝ ግዛት ትርክትን የተገዳደረና ወደኋላ ሊመለስ የማይችል የነፃነት ጮራ እንዲፈነጥቅ ያደረገ ነው፡፡ በሰው ልጆች መካከል የነበረው የተዛባ መለኪያ ወደተፈጥሯዊ እኩልነት መመለስ እንዳለበት የሚወተውቱ ድምፆች እንዲበዙ የዓድዋ ድል ከፍተኛ ሚና ተጫውቷል” ሲሉ የኢፌዴሪ ፕሬዝዳንት ሳኅለወርቅ ዘውዴ ተናገሩ፡፡ዓድዋ ቅኝ ገዥዎችን ድል መንሳት እንደሚቻል ከማስገንዘብ ጀምሮ የፀረ-ቅኝ ግዛትና የፀረ-ዘረኝነት ንቅናቄዎች በየቦታው እንዲቀጣጠሉ ማድረጉንም ፕሬዝዳንቷ ገልጸዋል፡፡ ኢትዮጵያንና ሕዝቦቿን ደግሞ የፅናት፣ የታላቅነትና የአይበገሬነት ምሣሌ ለመሆን እንዳበቃቸው ነው ዛሬ ዓድዋ ላይ ተገኝተው ባሰሙት ንግግር ያስገነዘቡት፡፡